Държавен вестник, бр. 35, 2015 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  35
МИНИСТЕРСТВО  
НА КУЛТУРАТА
Наредба за допълнение на Наредба № 2 от 
2007 г. за награждаването на български кул-
турни дейци за постигнати високи творчески 
резултати или принос в развитието и попу-
ляризирането на културата (обн., ДВ, бр. 34 
от 2007 г.; изм. и доп., бр. 8 и 44 от 2008 г. и 
бр. 90 от 2010 г.)
§ 1. Създава се нов раздел ІV „Награда на 
Министерството на културата „Златен грифон“ 
за постижения в археологическата наука“:
„Раздел ІV
Награда на Министерството на културата 
„Златен грифон“ за принос в развитието на 
археологическата наука
Чл. 12. По реда на този раздел се награжда-
ват български археолози за постигнати високи 
резултати в развитието на археологическата 
наука и принос в популяризирането на кул-
турното наследство.
Чл. 13. (1) Ежегодно министърът на кул-
турата връчва наградата за постижения в 
археологическата наука, която се присъжда: 
1. за цялостен принос към археологическата 
наука;
2. за значим принос в археологическата 
наука въз основа на постигнати резултати от 
предходната година.
(2) Наградата е почетен знак „Златен гри-
фон“, който представлява:
1. изображение на грифон с огърлие – за 
цялостен принос в археологическата наука; 
2. изображение на грифон – плакет – за 
значим принос в развитието на археологиче-
ската наука.
(3) Носителите на наградата почетен знак 
„Златен грифон“ получават миниатюра –  ума-
лено копие на почетния знак, и грамота.
(4) Наградата по ал. 1 се присъжда ежегодно 
на едно лице – за цялостен принос, и на до 4 
лица – за значим принос в археологическата 
наука въз основа на постигнати резултати от 
предходната година.
Чл. 14. (1) Държавни органи, културни ин-
ститути, научни и университетски институции, 
дейността на които е свързана с проучването 
и опазването на археологическото наследство, 
могат да правят предложения за награждаване, 
като за наградата не могат да бъдат предлагани 
лица, на които такава вече е присъждана в 
категорията по чл. 13, ал. 1, т. 1.
(2) Предложенията по ал. 1 се правят до 
министъра на културата и съдържат мотивите 
за награждаването, както и кратки биогра-
фични данни.
Чл. 15. Постъпилите предложения се раз-
глеждат на заседание на експертна комисия, 
назначена със заповед на министъра на кул-
турата, която обсъжда мотивите и номинира 
лицата, които са предложени за награждаване. 
Чл. 16. Министърът на културата присъжда 
наградата по този раздел с мотивирана заповед.“
Допълнителна разпоредба
§ 2. По смисъла на тази наредба „Изобра-
жение на грифон“ е авторова интерпретация 
на почетния знак. 
Заключителна разпоредба
§ 3. Наредбата влиза в сила от деня на об-
народването є в „Държавен вестник“.
Министър: 
Вежди Рашидов
3114
МИНИСТЕРСТВО  
НА ОТБРАНАТА
Наредба за изменение и допълнение на Наредба 
№ Н-5 от 2013 г. за определяне на реда за полз-
ване и заплащане на медицинските дейности 
в болниците за долекуване, продължително 
лечение и рехабилитация в структурата на 
Военномедицинската академия (обн., ДВ, бр. 29 
от 2013 г.; изм., бр. 2 от 2015 г.)
§ 1. В чл. 3 думите „и чл. 48, т. 2 от Закона 
за резерва на въоръжените сили на Република 
България“ се заменят с „в чл. 48, т. 2 от Закона 
за резерва на въоръжените сили на Република 
България или съгласно двустранни споразу-
мения, сключени от министъра на отбраната 
или от оправомощено от него лице“.
§ 2. В чл. 4 се създава т. 5:
„5. чужди граждани при условия и по 
ред, определени в двустранни споразумения, 
сключени от министъра на отбраната или от 
оправомощено от него лице.“
§ 3. В чл. 7 се правят следните изменения 
и допълнения:
1. В ал. 1 думите „Лицата по чл. 4“ се за-
менят с „Лицата по чл. 4, т. 1 – 4“.
2. Създава се ал. 4:
„(4) Редът за изпращане и постъпване за 
лечение, рехабилитация и профилактика на 
лицата по чл. 4, т. 5 се определя в съответ-
ното двустранно споразумение, сключено от 
министъра на отбраната или от оправомощено 
от него лице.“
§ 4. В чл. 12, ал. 1 думите „Лицата по чл. 4“ 
се заменят с „Лицата по чл. 4, т. 1 – 4“.
§ 5. В чл. 13, ал. 1 след думите „по т. 3“ се 
добавя „и т. 5“.
§ 6. В чл. 16 думите „по чл. 4, т. 1 и 3“ се 
заменят с „по чл. 4, т. 1, 3 и 4“.
§ 7. Създава се нов чл. 16а:
„Чл. 16а. Финансовото осигуряване на ме-
дицинските дейности за лицата по чл. 4, т. 5 
се определя от съответното двустранно спора-
зумение, сключено от министъра на отбраната 
или от оправомощено от него лице.“